শালবনি সিমেন্ট কারখানা

শালবনি সিমেন্ট কারখানা হল পশ্চিমবঙ্গের পশ্চিম মেদিনীপুর জেলার শালবনিতে গড়ে ওঠা একটি বৃহত্ত সিমেন্ট কারখানা। এই সিমেন্ট কারখানাটি নির্মাণ করেছে জিন্দাল গোষ্ঠী। সিমেন্ট কারখানাটি শালবনির শালবনি শিল্পতালুকে নির্মাণ করা হয়েছে। বাম আমলে ২০০৮ সালে শালবনির জামবেদিয়ার ফডারফার্ম এলাকায় প্রায় ৫ হাজার একর (৪৭০০ একর) জমি অধিগ্রহণ করেছিল জিন্দল গোষ্ঠী। ওই বছরের ২ নভেম্বর কারখানার শিলান্যাস সেরে মেদিনীপুরে ফেরার পথে ভাদতুলায় ৬০ নম্বর জাতীয় সড়কে পশ্চিমবঙ্গের ততকালিন মুখ্যমন্ত্রী বুদ্ধদেব ভট্টাচার্য্যের কনভয় লক্ষ্য করে মাইন বিস্ফোরণ ঘটায় মাওবাদীরা। অল্পের জন্য প্রাণে রক্ষা পান মুখ্যমন্ত্রী সহ তিন কেন্দ্রীয় মন্ত্রী। তারপর থেকে জঙ্গলমহলে মাওবাদী কার্যকলাপের জেরে স্তব্ধ হয়ে যায় কারখানা নির্মাণের কাজ। একসময় শালবনি থেকে নিজেদের ইস্পাত প্রকল্প গুটিয়ে নেওয়ার পরিকল্পনা করে জিন্দল গোষ্ঠী। পরে পশ্চিমবঙ্গের রাজনৈতিক পালাবদলের পর বাংলার মুখ্যমন্ত্রী মমতা বন্দ্যোপাধ্যায়ের হস্তক্ষেপে অবশেষে কারখানা নির্মাণের কাজ শুরু হয়। এর পর জিন্দল গোষ্ঠী কাচামালের যোগানের অভাবের জন্য ইস্পাত প্রকল্পের পরিবর্তে সিমেন্ট কারখানা নির্মাণের পরিকল্পনা নেয়। ২০১৬ সালের ৬ জানুয়ারি শালবনিতে জিন্দলদের প্রস্তাবিত সিমেন্ট কারখানার শিলান্যাস করেছিলেন মুখ্যমন্ত্রী মমতা বন্দ্যোপাধ্যায়। ১৩৪ একর জমিতে তৈরি হয়েছে সিমেন্ট কারখানা। ২০১৬ সালের শেষের দিকে সিমেন্ট কারখানায় পরিক্ষামূলকভাবে সিমেন্ট উৎপাদন শুরু হয়। ২০১৭ সালের ১২ জুলাই এখান থেকে সিমেন্ট বোঝাই একটি গাড়ি যায় তারাপীঠে। ২০১৮ সালের ১৫ জানুয়ারী পশ্চিমবঙ্গের মুখ্যমন্ত্রী মমতা বন্দ্যোপাধ্যায় শালবনি সিমেন্ট কারখানার উদ্বোধন করেন। এই কারখানা থেকে বছরে ২৪ লক্ষ টন সিমেন্ট উৎপাদন হবে। পরে উৎপাদন ক্ষমতা বৃদ্ধি করা হবে। এই সিমেন্ট প্রকল্প প্রায় ৮০০ কোটি টাকা ব্যায়ে গড়ে তুলেছে জিন্দাল গোষ্ঠী। প্রায় ১৩৪ একর জায়গা জুড়ে নির্মাণ করা হয়েছে ২.৪ মেট্রিক টন ক্ষমতাসম্পন্ন এই গ্রিনফিল্ড প্রকল্প। এই কারখানা থেকে বছরে ২০ মেট্রিক টন সিমেন্ট উৎপাদনের লক্ষ্যমাত্রা রয়েছে বলে জানা গেছে জিন্দাল গোষ্ঠির থেকে। এই সিমেন্ট কারখানায় বর্তমানে মোট ২৫০ জনের কর্মসংস্থান হয়েছে। ভবিষ্যতে এখানে ২০০০ জনের কর্মসংস্থান ঘটবে। "আগামী বছরেই রাজ্যে সিমেন্ট কারখানা তৈরি শুরু জিন্দলদের"। দেশ বিদেশ। ২৫ সেপ্টেম্বর ২০১৫। ২৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৮।  । ১৫ জানুয়ারি ২০১৮।  |শিরোনাম= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "সিমেন্ট কারখানা নিয়ে জিন্দলের প্রত্যাবর্তন"। ২৫ সেপ্টেম্বর ২০১৫। সংগ্রহের তারিখ ১৫ জানুয়ারি ২০১৮।  "1st bag of cement leaves Salboni plant"। The Times of India। ১৩ জুলাই ২০১৭। সংগ্রহের তারিখ ১৫ জানুয়ারি ২০১৮।  "ভাল ব্যবহার পেলে, আরও লগ্নি, শালবনিতে জিন্দলদের কারখানার উদ্বোধন করে বার্তা মমতার"। ABP। ১৫ জানুয়ারি ২০১৮। সংগ্রহের তারিখ ১৫ জানুয়ারি ২০১৮।  "বাণিজ্য সম্মেলনের এক দিন আগেই শালবনিতে সিমেন্ট কারখানার উদ্বোধন, কীসের ইঙ্গিত দিলেন মমতা?"। খবরOnline। ১৫ জানুয়ারি ২০১৮। সংগ্রহের তারিখ ১৫ জানুয়ারি ২০১৮। [স্থায়ীভাবে অকার্যকর সংযোগ] "JSW's Rs 400cr expansion plan for Salboni plant"। The Times of India। ১৫ জানুয়ারি ২০১৮। সংগ্রহের তারিখ ১৫ জানুয়ারি ২০১৮।  "শালবনিতে আজ জিন্দালদের সিমেন্ট কারখানার উদ্বোধন, প্রায় ২০০০ জনের কর্মসংস্থানের সম্ভাবনা"। News18 বাংলা। ১৫ জানুয়ারি ২০১৮। সংগ্রহের তারিখ ১৫ জানুয়ারি ২০১৮। [স্থায়ীভাবে অকার্যকর সংযোগ] "সব জমিদাতাকে কাজের আশ্বাস জিন্দলদের"। আনন্দবাজার প্রত্রিকা। ১৫ জানুয়ারি ২০১৮। সংগ্রহের তারিখ ১৫ জানুয়ারি ২০১৮।